ROMÂNIA 

JUDEŢUL TIMIŞ

MUNICIPIUL TIMIŞOARA

DIRECŢIA PATRIMONIU
COMPARTIMENTUL SPAȚII CU ALTĂ DESTINAȚIE

NR. SC2023-006798/16.03.2023
RAPORT DE SPECIALITATE A PROIECTULUI DE HOTĂRÂRE
privind darea în folosință gratuită a spațiilor cu altă destinație  SAD6+AP.6, situate în Timişoara, 
Piața Sfântul Gheorghe nr. 4
către Asociația Timișoara 2021- Capitală Europeană a Culturii 
   
 Prin cererea înregistrată cu nr. SC2023-003873/14.02.2023, Asociația Timișoara 2021- Capitală Europeană a Culturii, solicită darea în folosință gratuită a spațiului cu altă destinație din Timişoara, SAD6+Ap.6, P-ța Sfântul Gheorghe nr. 4, identificat prin  CF nr. 405070-C1-U13, respectiv CF nr.  405070-C1-U15 Timișoara. 
Spațilul cu altă destinație din Timişoara, P-ța Sfântul Gheorghe nr. 4, SAD 6 identificat prin CF nr. 405070-C1-U13 Timișoara, nr. topo/cadastral 326/I/XXI, situat la etajul al imobilului, cu 3,71% % p.c.i. și 40/711 mp teren în folosință, se află în proprietatea Municipiului Timișoara – domeniul public și este înregistrat în evidența patrimonială a Municipiului Timișoara cu nr. de inventar  - 101263.03  și valoarea de inventar – 200.568,00 lei și are suprafața de  71,14 mp,  respectiv Ap. 6 identificat prin CF nr. 405070-C1-U15, nr. top/cadastral 326/1/VI, situat la etajul I al imobilului, cu 1,27% p.c.i. și 9/711 mp teren în folosință, se află în proprietatea Statului Român în administrarea RA Urbis și este înregistrat în evidența patrimonială a Municipiului Timișoara cu nr. de inventar  438 și valoarea de inventar 70,16 lei, în suprafață de 28,12 mp.

Asociația Timișoara 2021 -  Capitală Europeană a Culturii prin departamentul de voluntariat are un rol important în promovarea și coordonarea voluntariatului în domeniul culturii prin intermediul unui nou cadru legislativ instituit prin OUG 83/2022 pentru modificarea și completarea Ordonanței Guvernului nr. 51/1998. Voluntariatul joacă un rol esențial în activitatea asociației, iar departamentul de voluntariat sunt responsabili prin rolul pe care și l-au asumat, oferind întregul suport logistic al programului TM2023.
In conformitate cu HCL nr.441/16.10.2015 privind aprobarea regulamentului de functionare si organizare a comisiei de analiza a spatiilor cu alta destinatie decat aceea de locuinta, a criteriilor de eligibilitate si selectie pentru stabilirea ordinii de prioritate in solutionarea cererilor de atribuire a unui spatiu cu alta destinatie decat aceea de locuinta catre asociatii, fundatii, ONG-uri, partide politice, Asociația Timișoara 2021- Capitală Europeană a Culturii a îndeplinit criteriile de eligibilitate și selecție pentru stabilirea ordinii de prioritate.

In urma evaluării, Asociația Timișoara 2021- Capitală Europeană a Culturii a obținut 80 de puncte.
Având în vedere extrasul procesului verbal din data de 14.03.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat darea în folosință gratuită a spațiului cu altă destinație  din Timișoara, SAD 6, respectiv Ap. 6, P-ța Sfântul Gheorghe nr, .4, către Asociația Timișoara 2021- Capitală Europeană a Culturii, până la data de 31.12.2023. 


Spaţiile cu altă destinație SAD6 + Ap. 6, din Timișoara, P-ța Sfântul Gheorghe nr. 4,  au fost verificate prin următoarele adrese ale serviciilor de specialitate:

- Adresa SC2023-003873/24.02.2023– a Biroului Clădiri Terenuri; 


- Adresa SC2023-003873/21.02.2023– a Compartimentului Administrare Fond Funciar;



- Adresa  SC2023-003873/01.03.2023– a Serviciului Juridic;   

            În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea desfășurării activității de către Asociația Timișoara 2021- Capitală Europeană a Culturii, prin Departamentul de Voluntariat în spațiul antemenționat, apreciem că Proiectul  de hotărâre  privind darea în folosință gratuită a spațiului cu altă destinație  SAD6, respectiv Ap. 6, situat în Timişoara, P-ța Sfântul Gheorghe nr. 4, până la data de 31.12.2023 și încheierea contractului de dare în folosință gratuită, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

